Diari Oficial de la Generalitat Valenciana


Sumari del DOGV 9544, del 01-03-2023 (2023/2077)

Extracte de la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca per a l'exercici 2023 el programa d'incentius a la contractació de persones desocupades d'almenys trenta anys per entitats locals de la Comunitat Valenciana (Avalem Experiència).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2077


Data del document
:   28-12-2022

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

Extracte de la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca per a l'exercici 2023 el programa d'incentius a la contractació de persones desocupades d'almenys trenta anys per entitats locals de la Comunitat Valenciana (Avalem Experiència). [2023/2077]  
  
BDNS (identif.): 678112.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/678112  
  
Primer. Beneficiaris i condicions  
Podran ser beneficiaris d'aquestes ajudes els ajuntaments i mancomunitats de la Comunitat Valenciana o els seus organismes autònoms que contracten persones desocupades d'almenys 30 anys que figuren inscrites com a demandants d'ocupació en els Espais Labora de la Generalitat, condició que hauran de complir en el moment de la contractació, mitjançant un contracte temporal (exceptuats els contractes formatius) a jornada completa, durant un període de dotze mesos.  
  
Segon. Objecte  
Aquesta convocatòria té com a objecte la concessió d'incentius a la contractació de persones desocupades d'almenys 30 anys, que figuren inscrites com a demandants d'ocupació en els espais Labora de la Generalitat.  
  
Tercer. Bases reguladores  
L'Ordre 7/2019, de 25 d'abril, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del Programa d'incentius a la contractació de persones desocupades per entitats locals de la Comunitat Valenciana (Avalem Experiència) (DOGV 02.05.2019).  
  
Quart. Quantia  
1, Les subvencions es finançaran per un import global màxim de 51.996.729 euros.  
2. L'import de la subvenció per cada contractació es determinarà d'acord amb el grup de cotització que corresponga a cada treballador, segons s'indica en l'annex de la resolució de convocatòria.  
  
  
Cinqué. Termini de presentació de sol·licituds  
El termini per a la presentació de sol·licituds serà de 10 dies hàbils, a comptar de l'endemà de la publicació d'aquest extracte en el Diari Oficial de la Generalitat Valenciana.  
  
València, 28 de desembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.